CELEX: 62010TN0091
Language: mt
Date: 2010-02-19 00:00:00
Title: Kawża T-91/10: Rikors ippreżentat fid- 19 ta’ Frar 2010 — Lucchini vs Il-Kummissjoni

1.5.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 113/61
            
         Rikors ippreżentat fid-19 ta’ Frar 2010 — Lucchini vs Il-Kummissjoni
   (Kawża T-91/10)
   2010/C 113/93
   Lingwa tal-kawża: it-Taljan
   
      Partijiet
   
   
      Rikorrenti: Lucchini SpA (Milano, l-Italja) (rappreżentanti: M. Delfino, avukati)
   
      Konvenuta: Il-Kummissjoni Ewropea
   
      Talbiet tar-rikorrenti
   
   
               —
            
            
               Prinċipalment, tannulla d-Deċiżjoni tal-Kummissjoni fil-Każ COMP/37.956 — Vireg tal-ħadid li jsaħħu l-konkrit — Adozzjoni mill-ġdid — C(2009) 7492 finali, kif emendata bid-Deċiżjoni C(2009) 9912 finali.
            
         
               —
            
            
               Sussidjarjament, tannulla l-Artikolu 2 tad-Deċiżjoni tat-30 ta’ Settembru 2009, sa fejn ir-rikorrenti ġiet ikkundannata għall-ħlas ta’ EUR 14.35 miljun, in solidum mal-kumpannija S.P. S.p.A..
            
         
               —
            
            
               B’mod iktar sussidjarju, tnaqqas il-multa imposta.
            
         
               —
            
            
               Fi kwalunwe każ, tikkundanna lill-Kummissjoni għall-ispejjeż.
            
         
      Motivi u argumenti prinċipali
   
   Dan ir-rikors ġie ppreżentat kontra d-Deċiżjoni tat-30 ta’ Settembru 2009, kif emendata bid-Deċiżjoni tat-8 ta’ Diċembru 2009, li biha l-Kummissjoni ppenalizzat ksur tal-Artikolu 65 KEFA abbażi tal-Regolament (KE) Nru 1/2003 (1).
   Il-motivi u l-argumenti prinċipali huma simili għal dawk invokati f’rikorsi oħrajn ippreżentati kontra l-imsemmija deċiżjoni.
   B’mod partikolari, ir-rikorrenti tinvoka l-motivi li ġejjin:
   
               —
            
            
               Deċiżjoni mhux kompleta kif ukoll ksur tal-forom proċedurali sostanzjali u ineżistenti, sa fejn id-deċiżjoni kienet innotifikata mingħajr l-annessi tagħha u, kienet ukoll adottata mill-Kulleġġ meta ma kinitx għadha kompleta kif ukoll innotifikata mill-ġdid meta kienet għadha ulterjorment mhux kompleta, mingħajr it-test prinċipali.
            
         
               —
            
            
               Nuqqas ta’ kompetenza tal-Kummissjoni li tikkontesta ksur tal-Artikolu 65 tat-Trattat KEFA, ladarba kien skada u, għaldaqstant, għażla żbaljata tal-bażi legali sostantiva.
            
         
               —
            
            
               Ksur tad-drittijiet tad-difiża kif ukoll ksur u applikazzjoni żbaljata tad-dritt, sa fejn il-Kummissjoni ma fetħitx mill-ġdid il-proċedura amministrativa u assumiet id-dritt li teżamina l-liġi l-iktar favorevoli applikabbli fil-każ inkwistjoni, mingħajr ma qiegħdet lir-rikorrenti f’pożizzjoni li effettivament tgħarraf l-opinjoni tagħha dwar ir-realtà u r-rilevanza tal-fatti u taċ-ċirkustanzi allegati.
            
         Sussidjarjament, ir-rikorrenti titlob li tiġi annullata d-Deċiżjoni minħabba nuqqas ta’ provi u applikazzjoni żbaljata tad-dritt sostantiv sa fejn il-Kummissjoni attribwixxiet il-ksur, għall-perijodu kollu mis-6 ta’ Diċembru 1989 sas-27 ta’ Ġunju 2000, lil Lucchini, permezz tal-impriża unika Lucchini/Siderpotenza. Ir-rikorrenti tenfasizza l-awtonomija deċiżjonali u amministrattiva ta’ Siderpotenza u l-fatt li l-Kummissjoni ma kinitx f’pożizzjoni li turi li Lucchini kienet responsabbli, mill-perspettiva tar-riżorsi umani u materjali, mill-ġestjoni ta’ Siderpotenza;
   B’mod iktar sussidjarju, ir-rikorrenti tosserva li l-Kummissjoni applikat b’mod żbaljat ir-regoli dwar il-kakolu tal-multi, b’mod partikolari l-linji gwida tal-1998.
   
      (1)  Regolament tal-Kunsill (KE) Nru 1/2003, tas-16 Diċembru 2002, fuq l-implimentazzjoni tar-regoli tal-kompetizzjoni mniżżlin fl-Artikoli 81 u 82 tat-Trattat (ĠU Edizzjoni Speċjali bil-Malti, Kapitolu 8, Vol. 2, p. 205).